Appèlhof stem saam: Zuma moet terug tronk toeOudpres. Jacob Zuma (Foto: Jerome Delay / POOL / AFP) Oudpres. Jacob Zuma en die voormalige kommissaris van die departement van korrektiewe dienste (DKD), Arthur Fraser, se appèlaansoek oor Zuma se vrylating op mediese parool, is Maandag met koste van die hand gewys. Zuma en die DKD moet nou die regskoste van die respondente in die saak, naamlik die DA, AfriForum en die Helen Suzman-stigting, betaal. Sover dit die hoogste hof van appèl in Bloemfontein aangaan, behoort die oudpresident ook terug te gaan tronk toe. Willie Spies, AfriForum se regsverteenwoordiger, het vanoggend ná die uitspraak aan Maroela Media gesê die Appèlhof het nie die Pretoriase hooggeregshof se bevel van vroeër, wat beveel dat Zuma moet teruggaan tronk toe, ter syde gestel nie. “Dit staan steeds.” Spies sê die huidige kommissaris van korrektiewe dienste kan wel nou besluit dat hy Zuma se vonnis as uitgedien beskou. “Maar dan is dit ’n nuwe besluit wat die kommissaris neem.” Die hof het in sy uitspraak kritiek gelewer op die DKD se onlangse mediaverklaring waarin hy bekend gemaak het dat die 15 maande tronkstraf wat aan Zuma opgelê is, in Oktober verstryk het. “Die hof het nou gesê dit is nie vanselfsprekend dat die vonnis verstryk het nie en sover dit die hof aangaan, was Zuma se vrylating op mediese parool onwettig en behoort hy terug te gaan tronk toe,” sê Spies. Zuma en die DKD het geappelleer teen die Pretoriase hooggeregshof se beslissing van verlede jaar dat Zuma se vrylating op mediese parool onregmatig was en dat hy die res van sy vonnis moet uitdien. Zuma was oortuig daarvan dat die uitspraak duidelik verkeerd is en dat daar is ŉ sterk moontlikheid is dat ŉ hoër hof tot ŉ heeltemal ander gevolgtrekking sou kom. Zuma and Fraser appeal dismissed with costs. Zuma and DCS to pay costs. Orders 5 and 6 of the High Court order hoewever set aside. No 5 deals with parole not regarded as custody and No 6 declares the powers of parole board. No 4 directing Zuma's return to custody however stands. pic.twitter.com/8FsrTNyx4z — Willie Spies (@Willie_Spies) November 21, 2022